Kamu bisa jelasin ke aku soal Kilim dalam bahasa melayu?

Kilim terletak di tepi Sungai Kilim , di timur laut pulau Langkawi , Kedah , Malaysia. Dari Pekan Kuah , Kilim terletak di sebelah kanah Jalan Air Hangat.

Kilim merupakan ekosistem bakau terunggul di rantau ini , unik kerana membiak pada kawasan batu kapur. Taman Georimba Kars Kilim menonjolkan lanskap kars kepulauan yang sangat indah dibina oleh bukit-bukau dan pulau-pulau kars hampir tegak atau separa membulat  dengan pinakel pelbagai bentuk dan saiz  dipisahkan  oleh jurang dan lembah sempit penuh dengan hutan bakau. Dinding batu kapur kelabu menjadi taman, tergantung yang dramatik dengan palma dan pokok melekap  dan bergantungan di dinding.

Bukit-bukau dan piulau-pulau ini kelihatan  soelah-olah terapung di atas bakau yang menghijau dengan  helang beterbangan di sekitarnya.  Di dalam batu kapur Kilim terdapat banyak gua dan terusan bawah tanah , gua laut , takik laut , gerbang laut , tunggul laut , wang dan tasik air tawar seperti Tasik Langgun  yang menyediakan  tapak untuk penjelajahan dan pengembaraan  yang menarik.

Anda tidak perlu pergi jauh untuk menjejaki fosil pada batu kapur dalam taman georimba ini. Fosil-fosil Kilim merupakan buku sejarah yang mengisahkan bahawa batu kapur Formasi Setul di sini telah terbentuk pada pelantar laut cetek kuno antara zaman Ordovisi hingga Devon ( 490-370 tahun ).